Moskeijan kolmeminuuttisesta rukouskutsusta nousi äläkkä – Ruotsi vetää rajoja sille, miten islam saa näkyä ja kuulua

Kirkonkellot hyväksytään, mutta kuuluvatko moskeijoiden rukouskutsut kansankotiin? Entä uskonnolliset koulut?

Växjö on 60 000 asukkaan kunta eteläisessä Ruotsissa. Kolme kilometriä keskustasta pohjoiseen seisoo vaaleansininen harjakattoinen puurakennus.

Viime aikoina rakennus on nähty vähän väliä Ruotsin suurimpien lehtien sivuilla. Rakennus lumisen pihan keskellä ei kiinnitä valo­kuvissa huomiota millään tavalla, mutta siellä pitää majaansa Växjön muslimien säätiö ja Växjön moskeija.